УКАЗАНИЯ КЪМ УЧАСТНИЦИТЕ ЗА ПОДГОТОВКА НА ОФЕРТАТА

I. ОПИСАНИЕ НА НАИМЕНОВАНИЕТО НА ПРЕДМЕТА НА ОБЩЕСТВЕНАТА

ПОРЪЧКА

Настоящата процедура по ЗОП се провежда в изпълнение на Решение №…………………2018 г. на Управителя на „БДЖ – Товарни превози“ ЕООД за откриване на публично състезание по Закона за обществените поръчки (ЗОП) с предмет: **„Доставка на големи зъбни колела /ГЗК/ за колоосните редуктори на електрически локомотиви серии 43, 44, 45 и 46000, малки зъбни колела /МЗК/ за колоосните редуктори на електрически локомотиви серии 43 и 45 и малки зъбни колела /МЗК/ за колоосните редуктори на дизелелектрически локомотиви серия 07 за нуждите на ремонтната дейност в „БДЖ – Товарни превози“ ЕООД“**, в съответствие с „Техническа спецификация за доставкана големи зъбни колела /ГЗК/ за колоосните редуктори на електрически локомотиви серии 43, 44, 45 и 46000, малки зъбни колела /МЗК/ за колоосните редуктори на електрически локомотиви серии 43 и 45, и малки зъбни колела /МЗК/ за колоосните редуктори на дизелелектрически локомотиви серия 07“ – Приложение № 1 и Чертежите на зъбните колела – Приложение № 2 към документацията за участие.

Финансовият ресурс, определен от възложителя, за настоящата обществена поръчка е до 271360,00 лева без ДДС. Партидност и срок на доставка – на една партида, до 90 дни от сключване на договора.

Обществената поръчка е делима на 5 обособени позиции, както следва:

* обособена позиция № 1: „Доставка на 20 броя големи зъбни колела Z = 79 зъба за електрически локомотиви серии 43 и 45 " на обща стойност, ненадвишаваща 166000,00 лева без ДДС;
* обособена позиция № 2: „Доставка на 4 броя големи зъбни колела Z = 77 зъба за електрически локомотиви серия 44" на обща стойност, ненадвишаваща 33200,00 лева без ДДС;
* обособена позиция № 3: „Доставка на 6 броя големи зъбни колела Z = 73 зъба за електрически локомотиви серия 46000 " на обща стойност, ненадвишаваща 47400,00 лева без ДДС;
* обособена позиция № 4: „Доставка на 20 броя малки зъбни колела Z = 20 зъба за електрически локомотиви серия 43 и 45" на обща стойност, ненадвишаваща 19600,00 лева без ДДС;
* обособена позиция № 5: „Доставка на 6 броя малки зъбни колела Z = 17 зъба за дизелелектрически локомотиви серия 07 " на обща стойност, ненадвишаваща 5160,00 лева без ДДС;

Срокът на изпълнение на обществената поръчка е 4 (четири) месеца от възлагането й.

Настоящите указания към участниците за подготовка на офертата се наричат по-долу за краткост „Указания".

II. ПОДГОТОВКА НА ОФЕРТАТА ЗА УЧАСТИЕ

1. Участникът следва да представи оферта за участие, изготвена при условията и изискванията на настоящата документация за участие. Същата се представя в срока и на адреса, посочени в обявлението за обществената поръчка по реда, описан в настоящите указания.
2. Всеки участник в процедура за възлагане на обществена поръчка има право да представи само една оферта. Няма възможност за представяне на варианти в офертите.
3. До изтичането на срока за подаване на офертите за участие, всеки участник може да промени, да допълни или да оттегли офертата си.
4. Документите за участие в процедурата се представят в писмен вид, на хартиен носител в запечатана непрозрачна опаковка от участника лично или от упълномощен от него представител или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Върху опаковката участникът посочва следното:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност - факс и електронен адрес;
* наименованието на поръчката и обособените позиции, за които се подават документите.

До „ БДЖ-Товарни превози" ЕООД ул. „Иван Вазов" № 3

гр. София 1080

ОФЕРТА

за участие в публично състезание по ЗОП с предмет: **„Доставка на големи зъбни колела /ГЗК/ за колоосните редуктори на електрически локомотиви серии 43, 44, 45 и 46000, малки зъбни колела /МЗК/ за колоосните редуктори на електрически локомотиви серии 43 и 45 и малки зъбни колела /МЗК/ за колоосните редуктори на дизелелектрически локомотиви серия 07 за нуждите на ремонтната дейност в „БДЖ – Товарни превози“ ЕООД“,** за обособена/и позиция/и №:

от фирма/лице …………………………

адрес:

телефон/факс, GSM ……………………

електронен адрес ………………………….

1. Опаковката трябва да бъде запечатана така, че да не може да бъде отворена без да се повреди.
2. За получените оферти за участие при възложителя се води регистър, в който се отбелязват - подател на офертата за участие, номер, дата и час на получаване и причините за връщане на заявлението за участие или офертата, когато е приложимо.
3. При приемане на офертата върху опаковката по чл.47, ал.2 от ППЗОП се отбелязват поредният номер, датата и часа на получаването, като посочените данни се записват във входящ регистър, за което на приносителя се издава документ.
4. Възложителят не приема оферти за участие в процедурата, които са представени след изтичане на крайния срок или са в незапечатана, или в опаковка с нарушена цялост. Тези обстоятелства се отбелязват във входящия регистър на възложителя.
5. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите за участие на лицата от списъка се завеждат в регистъра на получените оферти. Не се допуска приемане на оферти от лица, които не са в списъка.
6. При подготовката на офертата всеки участник трябва да се придържа точно към условията, обявени от възложителя.
7. Офертите следва да отговарят на изискванията, посочени в настоящите указания и да бъдат оформени по приложените към документацията образци. Условията в образците от документацията за участие са задължителни за участниците и не могат да бъдат променяни от тях.
8. Разходите, свързани с изготвянето и подаването на офертите, са за сметка на участниците. Възложителят при никакви условия няма да участва в тези разходи, независимо от начина на провеждане или изхода на процедурата.

III. СЪДЪРЖАНИЕ НА ОПАКОВКАТА НА ОФЕРТАТА ЗА УЧАСТИЕ В ПУБЛИЧНОТО

СЪСТЕЗАНИЕ

1. Опаковката съдържа следното:

1.1. Опис на представените в опаковката документи, съгласно приложения образец (Приложение № 3), подписан от представляващия участника съгласно актуалната му регистрация или упълномощено от него лице. Документите се представят подредени по реда, описан в описа. В описа трябва да са описани всички документи, съдържащи се в опаковката.

1. Папка с документи, съдържащи информация за личното състояние на участниците (включително и за подизпълнителите и третите лица, когато е приложимо) и съответствие с критериите за подбор. Това са документите, посочени в т.2 от настоящите Указания и в подраздел III. 1.3) „Технически и професоинални възможности" от Обявлението за поръчка -комунални сектори.
2. Папка с Техническо/и предложение/я, съдържаща документи по чл.39, ал.3, т.1 от ППЗОП поотделно комплектувани за всяка от обособените позиции, за които участникът участва. Документите са посочени в т.3, раздел III от настоящите „Указания" ;

1.4. Плик/ове (запечатан/и и непрозрачен/и) по чл. 39, ал. 3, т. 2 от ППЗОП с надпис „Предлагани ценови параметри" за обособена/и позиция/и №………………/изписва се номер и наименованието на обособената позиция / - толкова на брой пликове, за колкото обособени позиции участникът участва в процедурата.

Участниците могат да посочват в офертите си информация, която смятат за конфиденциална във връзка с наличието на търговска тайна, попълвайки приложения към документацията за участие образец на декларация по чл.102, ал.1 от ЗОП (Приложение № 9).

2. Документи, съдържащи информация за личното състояние на участниците (включително и за подизпълнителите и третите лица, когато е приложимо) и съответствие с критериите за подбор:

2.1. Участникът декларира липсата на основания за отстраняване и съответствие с критериите за подбор чрез представяне на [Единен европейски документ за обществени поръчки (ЕЕДОП), съгласно приложения към документацията образец (Приложение № 10).](http://p.bdz.bg/o/b/obrazci-8516.rar) В него се предоставя съответната информация, изисквана от възложителя и се посочват националните бази данни, в които се съдържат декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация.

2.1.1. Представяне на участника - Участникът попълва в ЕЕДОП следното:

- част I към наименованието на обществената поръчка, участникът попълва номерата на обособените позиции, за които участва с подадената оферта;

* част II, буква „А" от ЕЕДОП;
* част II, букви „Б", „В" и „Г" - когато е приложимо.

1. Участникът декларира в част III, буква „А", „Б" и „В" от ЕЕДОП информация за липсата на основание за отстраняване по чл.54, ал.1 и чл.55, ал.1, т.1 от ЗОП и когато е приложимо - описание на предприетите мерки за надеждност и представя доказателства, че е предприел мерки, които гарантират неговата надеждност, съгласно чл. 56, ал.1 от ЗОП. Видовете документи, чрез които участниците доказват предприетите мерки за надеждност и органите по издаване, са посочени в чл. 45, ал. 2 от ППЗОП.
2. В случай, че участникът е обединение, което не е регистрирано като самостоятелно юридическо лице, се прилага чл.59, ал.6 от ЗОП и се представя документ (нотариално заверен препис или оригинал), от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

Участниците в обединението трябва да определят партньор, който да представлява обединението, за целите на настоящата обществена поръчка.

Не се допускат никакви промени в състава на обединението след подаването на офертата. Всички членове на обединението следва да поемат солидарна отговорност за изпълнението на договора за възлагане на обществена поръчка. Всички членове на обединението следва да поемат задължение да не прекратяват участието си в обединението за целия период на изпълнение на договора.

В този случай съответствието с критериите за подбор се доказва от обединението участник, а не от всяко от лицата, включени в него, с изключение на представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1. Когато участникът ще използва подизпълнителя/ите се прилага чл.66 от ЗОП, същият попълва информацията в част II, раздел „В" от ЕЕДОП и част IV, раздел "В", т.10 от ЕЕДОП. Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват, и за тях да не са налице основания за отстраняване от процедурата. В случай, че подизпълнител не отговаря на съответните критерии за подбор, възложителят изисква замяна. За всеки подизпълнител се представя ЕЕДОП надлежно попълнен и подписан от лицата по чл.40 от ППЗОП. В ЕЕДОП се посочва информацията, изисквана съгласно раздел „А" и „Б" от част II, попълва се част III и част IV съобразно вида и дела на поръчката, който ще изпълняват и се прилага декларация/и за съгласие за участие като подизпълнител, [съгласно приложения към документацията за участие образец (Приложение № 6)](http://p.bdz.bg/o/b/obrazci-8516.rar) - в оригинал и задължително се подписва от подизпълнителя/ите.
2. Когато участникът ще използва капацитета на едно или повече трети лица при условията на чл. 65 от ЗОП, същият попълва информацията в част II, раздел „В" от ЕЕДОП и част IV, раздел "В", от ЕЕДОП. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях не следва да са налице основанията за отстраняване от процедурата. В противен случай възложителят изисква замяна на третото лице. За третите лица се представя ЕЕДОП надлежно попълнен и подписан от лицата по чл.40 от ППЗОП. В ЕЕДОП третото лице посочва информацията, изискана съгласно раздел "А" и "Б" от част II, попълва част III и част IV само по отношение на ресурса, който ще предоставя за ползване.
3. Участникът декларира липсата или наличието на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, като попълни част III, раздел Г от ЕЕДОП и предостави декларация по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици -в оригинал, подписана от лицата по чл.40 от ППЗОП, [съгласно приложения към документацията за участие образец (Приложение № 4) .](http://p.bdz.bg/o/b/obrazci-8516.rar) Когато е приложимо, декларацията се попълва от всеки съдружник в обединението, което не е юридическо лице, от подизпълнителите и от третите лица.
4. Участникът декларира липсата или наличието на основания по смисъла на §2, т.45 от допълнителните разпоредби на ЗОП, като попълни част III, раздел "Г" от ЕЕДОП и предостави декларация за липсата на свързаност по смисъла на §2, т.45 от допълнителните разпоредби на ЗОП - в оригинал, подписана от представляващия участника, [съгласно приложения към документацията за участие образец (Приложение № 5).](http://p.bdz.bg/o/b/obrazci-8516.rar)

2.2. Изисквания за технически възможности на участниците:

2.2.1. Изисквания относно годността (правоспособността) за упражняване на професионална дейност: Възложителят не поставя изисквания към участниците относно годност (правоспособност) за упражняване на професионална дейност.

2.2.2. Икономически и финансови изисквания към участниците: Възложителят не поставя изисквания към участниците относно икономическото и финансовото им състояние.

2.2.3. Изисквания за технически възможности на участниците: Изисквания на Възложителя за обособени позиции от № 1 до № 5:

**2.2.3.1.** Участникът следва да има една изпълнена доставка с предмет, идентична или сходна с предмета на обществената поръчка през последните три години, считано от датата на подаване на офертата. Под сходна доставка с предмета на обществената поръчка да се разбират доставка на зъбни колела за колоосни редуктори на тягов железопътен състав. Участникът доказва съответствието с това изискване като попълни Част IV, раздел В, т.1б) от ЕЕДОП (години и таблица/списък) с посочване на стойностите, датите и получателите. Участникът трябва да е изпълнил поне една доставка. Във връзка с чл.67, ал.5 и ал. 6 от ЗОП, участникът трябва да представи доказателство за извършена доставка (копие, заверено с гриф "Вярно с оригинала", подпис на лицето/ата, представляващи участника, име и фамилия, и мокър печат). Под „доказателство за извършената доставка" се разбира: удостоверение, издадено от получателя на доставка или от компетентен орган, или посочване на публичен регистър, в който е публикувана информация за доставката.

**2.2.3.2.** Участникът следва е сертифициран по EN ISO 9001: 2008 или еквивалент за успешно внедрена система за управление на качеството. Участникът доказва съответствието с това изискване като попълва раздел Г: „Стандарти за осигуряване на качеството и стандарти за екологично управление” в част IV: „Критерии за подбор” от ЕЕДОП. На основание чл.67, ал.5 и ал.6 от ЗОП, участникът следва да представи валиден сертификат по EN ISO 9001 или еквивалент за успешно внедрена система за управление на качеството, издаден на името на изпълнителя на доставката - копие, заверено с гриф “Вярно с оригинала”, подпис на лицето/ата, представляващи участника, име и фамилия, и мокър печат. Сертификатът трябва да е издаден от независими лица, които са акредитирани по горепосочената серия европейски стандарт от Изпълнителна агенция "Българска служба за акредитация" или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

При участие на обединения, които не са юридически лица, съответствието с критерия за подбор се доказва от всеки участник в обединението.

Когато участникът възнамерява да използва подизпълнител/и или капацитета на трети лица, документите за доказване на техническите и професионалните възможности се представят и за тях, съобразно вида и дела от поръчката, която ще изпълняват.

3. Техническо/и предложение/я за съответните обособени позиции, за които участникът участва, съдържащо следните документи:

3.1. Когато е приложимо, документ за упълномощаване, когато лицето, което подава офертата, не е законният представител на участника - нотариално заверено пълномощно на лицето (оригинал или нотариално заверен препис), подписващо офертата за извършване на съответните действия съгласно ЗОП - прилага се, когато офертата не е подписана от представляващия участника съгласно актуалната му регистрация, а от упълномощен негов представител. Пълномощното следва да съдържа всички данни на лицата (упълномощен и упълномощител), както и изявление, че упълномощеното лице има право да подпише документите в офертата.

3.2. Техническо/и предложение/я за съответната обособена позиция (представя се в  
оригинал, попълнено и подписано от представляващия участника по приложения към  
документацията за участие образец - Приложение № 7.1, Приложение № 7.2, Приложение № 7.3, Приложение № 7.4, Приложение № 7.5, като неразделна част са  
следните приложения:

3.2.1. В случай, че участникът не е производител, следва да представи оригинален документ или нотариално заверено копие, доказващ правото му да предлага и извършва доставка през 2017/ 2018 год. на големи и/ или малки зъбни колела от петте обособени позиции от Техническата спецификация на Възложителя, за които участва.

1. **Образци** на сертификати за качество /или други еквивалентни документи/ за съответната обособена позиция, които обичайно се издават и придружават доставката на предлаганите големи и/ или малки зъбни колела - копия заверени от представляващия участника;
2. **Образци** на документи за химически анализ и механични качества на материала, **образци** на протоколи от дефектоскопия и профилограма на зъбния профил, **образци** на протоколи от проведени изпитания за доказване на механични показатели и **образци** на измервателни карти с отразени всички параметри на зъбните колела, които подлежат на контрол и измерване, както и граничните стойности на параметрите - копия заверени от представляващия участника;
3. Техническа спецификация, чертежи с технически условия за производство на предлаганите зъбни колела / в два екземпляра /, заверени за производство през 2017/ 2018 год. с оригинален подпис и печат, съответстващи на техническата спецификация и чертежите на Възложителя.

В случай, че участникът участва за повече от една обособена позиция и предоставените  
от него документи за упълномощаване, посочен в раздел III, т.3.1. и т.3.2.1. от настоящите  
„Указания" е с еднакво съдържание за останалите обособени позиции, е допустимо  
участникът да предостави документа в указаната форма само за една обособена позиция, а за  
останалите обособени позиции да представи заверени от него копия на цитирания документ.

**4. Плик/ове с надпис „Предлагани ценови параметри", за обособена позиция № …….**

За всяка обособена позиция, за която участва участника, се представя отделен запечатан непрозрачен и надписан плик. Съгласно чл.39, ал.З, т.2 от ППЗОП в плика за съответната обособена позиция се поставя ценово предложение, попълнено и подписано от представляващия участника по приложения към документацията за участие образец за съответната позиция (Приложение № 8.1, Приложение № 8.2, Приложение № 8.3, Приложение № 8.4, Приложение № 8.5).

При наличие на аритметични грешки в изчисленията за меродавно следва да се счита единичната цена на съответната стока.

IV. СРОК НА ВАЛИДНОСТ НА ОФЕРТИТЕ

Офертите следва да бъдат валидни за срок не по кратък от 4 (четири) месеца след датата, определена за краен срок за представяне на офертите за участие и посочена в обявлението за процедурата. Оферти с по-кратък срок на валидност няма да бъдат допуснати до оценяване и класиране от Възложителя и ще бъдат предлагани за отстраняване от процедурата.

V. ИЗИСКВАНИЯ КЪМ ДОКУМЕНТИТЕ

Всички документи трябва да бъдат:

1. Заверени (когато са ксерокопия) с гриф "Вярно с оригинала", подпис на лицето/ата, представляващи участника, име и фамилия, и мокър печат.
2. Документите и данните в офертата се подписват само от представляващия (представляващите) участника, съгласно актуалната му регистрация или изрично упълномощено да подпише офертата и/или приложените документи, а Единен европейски документ за обществени поръчки се подписва от съответните лица по чл.54, ал.2 и чл.55, ал.3 от ЗОП във връзка с чл. 40 от ППЗОП и декларацията за отсъствие на обстоятелства по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици се подписва от лицата по чл. 40 от ППЗОП.
3. Всички документи трябва да са с дата на издаване, предшестваща подаването им с оферта. Документите, които участниците представят по чл.54, ал.9 от ППЗОП могат да удостоверяват и факти, настъпили след крайния срок за подаване на офертите.
4. Всички документи, приложени към офертата, следва да бъдат на български език, или ако са на чужд език да са придружени с точен превод на български език.

5. В офертата на участниците не се допускат да има вписвания между редовете, изтривания или корекции - това е основание за отстраняване на допусналия ги участник.

VI. КРАЕН СРОК ЗА ПРЕДАВАНЕ НА ОФЕРТИТЕ

1. Опаковките трябва да бъдат получени от Възложителя "БДЖ-Товарни превози" ЕООД на посочения адрес, не по-късно от деня и часа, посочени в Обявлението за обществена поръчка.
2. Просрочени оферти няма да бъдат приемани за участие в процедурата и ще бъдат връщани незабавно на участниците.

VII. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ. РАЗЯСНЕНИЯ ПО

ДОКУМЕНТАЦИЯТА ЗА УЧАСТИЕ.

1. Възложителят публикува документацията за участие в раздела на обществената поръчка, на своя Профил на купувача в интернет на адрес: http://bdzcargo.bdz.bg/bg/proceduri-po-zop.html.
2. Разясненията по документацията за участие в процедурата, както и информация за деня, часа и мястото на провеждане на публично заседание за отваряне и оповестяване на ценовите предложения на допуснатите участници се публикуват на Профила на купувача на възложителя към съответната обществена поръчка - линк, посочен в т.1, раздел VII от настоящите „Указания".
3. Съгласно чл.180, ал.1 ЗОП, при писмено искане за разяснения по условията на обществената поръчка, направено до 5 дни, преди изтичането на срока за получаване на оферти, възложителят публикува в Профила на купувача писмени разяснения в срок до три дни от получаване на искането. Възложителят не предоставя разяснения по искания, постъпили след срока по чл. 180, ал. 1 ЗОП и същите няма да бъдат публикувани на Профила на купувача.
4. Всички комуникации и действия между Възложителя и участниците, свързани е настоящата процедура са в писмен вид и само на български език. Писма/кореспонденция представени на чужд език се представят задължително в превод на български език. Участникът може да представя своите писма и уведомления в деловодството на „БДЖ-Товарни превози" ЕООД на адреса, посочен в т. 1.1. от Обявлението за поръчка - комунални услуги.
5. Решенията за определяне на изпълнител или прекратяване на процедурата (чл. 22, ал. 1, т.6 или т.8 от ЗОП) се изпращат по един от следните начини:

* на адрес, посочен от участника;
* на електронните пощи, посочени от участниците, като съобщението, с което се изпращат, се подписва с електронен подпис;
* чрез пощенска или друга куриерска услуга с препоръчана пратка с обратна разписка;
* по факс.

Избраният от възложителя начин трябва да позволява удостоверяване на датата на получаване на решението. Когато решението не е получено от участника по някой от посочените по-горе начини, възложителят публикува съобщение до него в профила на купувача. Решението се смята за връчено от датата на публикуване на съобщението.

Възложителят е длъжен да изпраща на участниците по някой от посочените по-горе способи или комбинация от тях, само документи по процедурата, за които това е изрично предвидено в ЗОП.

VIII. ОТВАРЯНЕ НА ОФЕРТИТЕ

Денят на отваряне на офертите е посочен в Обявлението за обществена поръчка - комунални услуги. При промяна на датата, часа или мястото за отваряне на офертите за участие, участниците се уведомяват чрез Профила на купувача на възложителя към съответната обществена поръчка - линк, посочен в т.1, раздел VII от настоящите „Указания", най-малко 48 часа преди новоопределения час.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето им.

На заседанията по отварянето на офертите/ценовите оферти, участниците се представляват от законните си представители или от изрично упълномощени лица, което се доказва с пълномощно в оригинал или заверено копие на нотариално заверено пълномощно.

IX. ОЦЕНЯВАНЕ И КЛАСИРАНЕ НА ОФЕРТИТЕ. РЕШЕНИЕ ЗА ОПРЕДЕЛЯНЕ НА ИЗПЪЛНИТЕЛ

1. Настоящата обществена поръчка се възлага въз основа на икономически най-изгодната оферта. Икономически най-изгодната оферта се определя въз основа на критерий за възлагане: най-ниска цена;
2. На оценка по определения в документацията критерий подлежат само офертите на участниците, които не са отстранени от участие в процедурата, поради несъответствие с нормативните изисквания и условия от документацията за участие.
3. Назначената от възложителя комисия съставя протокол за извършване на подбора на участниците, разглеждането, оценката и класирането на офертите, който се утвърждава от възложителя по реда на чл.106 от ЗОП. В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата. В горепосочените решения се посочва връзка към електронната преписка в профила на купувача, където са публикувани протоколите на комисията и същите се изпращат в един и същи ден на участниците и се публикуват в профила на купувача.

X. СКЛЮЧВАНЕ НА ДОГОВОР ЗА ВЪЗЛАГАНЕ НА ПОРЪЧКАТА

1. Договор/и за изпълнение на обществената поръчка ще бъдат сключен с участника/те, класиран/и на първо място за обособената/ите позиция/и.
2. В рамките на нормативно установения срок по чл. 112, ал.6 от ЗОП, предвиден за сключване на договор, определеният за изпълнител на обособената/ите позиция/и, следва да представи:
3. Валидни към датата на сключване на договора документи (в оригинал или нотариално заверен препис) по чл.58, ал.1 от ЗОП, удостоверяващи липсата на основания за отстраняване, както следва:

* Свидетелство за съдимост или съответния документ издаден от компетентен орган, съгласно законодателството на държавата, в която кандидатът е установен (за чуждестранно лице) за обстоятелствата по чл. 54, ал. 1, т. 1 от ЗОП, за всички лица, посочени в чл. 54, ал. 2, във връзка с чл. 40 от ППЗОП;

- Удостоверение от органите по приходите и удостоверение от общината по седалището на възложителя и на кандидата - за обстоятелството по чл. 54, ал. 1, т. 3 от ЗОП;

Когато в удостоверението се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.

- Удостоверение от органите на Изпълнителна агенция "Главна инспекция по труда" - за обстоятелството по чл. 54, ал. 1, т.6 от ЗОП;

- Удостоверение, издадено от Агенцията по вписванията - за обстоятелствата по чл. 55, ал. 1, т. 1 от ЗОП.

Документите се представят и за подизпълнителите и третите лица, ако има такива.

1. Гаранция за изпълнение в размер на 5% от стойността на договора без ДДС. Представя се в една от следните форми:

- парична сума (по банкова сметка на Възложителя, посочена във уведомителното писмо, с което е изпратено решението за определяне на Изпълнител);

- безусловна и неотменяема банкова гаранция в оригинал във форма, предварително съгласувана с възложителя (да съдържа задължение на банката - гарант да извърши плащане при първо писмено искане от възложителя, деклариращ, че е налице неизпълнение на задължение на изпълнителя или друго основание за задържане на гаранцията за изпълнение по договора, със срок на валидност за целия срок на действие на договора плюс 30 (тридесет) дни.

Банковите разходи по откриването и поддържането на гаранцията за изпълнение във формата на банкова гаранция, са за сметка на изпълнителя.

- застраховка - оригинален екземпляр на застрахователна полица, издадена в полза на възложителя / в която възложителят е посочен като трето ползващо се лице (бенефициент), която трябва да отговаря на следните изисквания: да обезпечава изпълнението на този договор чрез покритие на отговорността на изпълнителя и да бъде със срок на валидност за целия срок на действие на договора плюс 30 (тридесет) дни.

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Когато определеният изпълнител е обединение, което не е юридическо лице, всеки от съдружниците в него може да е наредител по банковата гаранция/застраховката, съответно вносител на сумата по гаранцията или титуляр на застраховката.

Възложителят освобождава гаранцията за изпълнение в срок до 30 (тридесет) дни след приключване на изпълнението на договора в пълен размер, ако липсват основания за задържането й.

Условията за задържане или освобождаване на гаранцията за изпълнение са уредени в [проекта на договора - Приложение № 11 от документацията за участие в процедурата.](http://p.bdz.bg/d/o/dogovor-pr2-8517.pdf)

За неуредените въпроси от настоящата документация, ще се прилагат разпоредбите на

ЗОП и ППЗОП.